Lofoten Krigsminnemuseum

**Lofoten Krigsminnemuseum** (på engelsk kalt *Lofoten War Memorial Museum*) er et militærhistorisk museum i Svolvær i Vågan kommune i Nordland. Det rommer Norges største utstilling av krigsminner, uniformer, militaria og andre gjenstander fra andre verdenskrig. Museet driver også opplysningsarbeid om krigen med særlig vekt på hendelsene i Lofoten og Nord-Norge.

Utstillingen åpnet 15. juni 1996 etter langvarig privat samlervirksomhet av William Hakvaag. 1. januar 2010 ble det private museet en del av Museum Nord. Lofoten Krigsminnemuseum hadde 10 000 besøkende i 2017.

## Utstillingene

Lofoten Krigsminnemuseum holder til i første etasje av byens postbygg fra 1923, like ved østre havn der Hurtigruta kommer inn. Museet blir dermed en turistattraksjon for mange av de reisende.

Krigsminnemuseet viser et bredt utvalg militaria og sivile gjenstander fra tiden før og under andre verdenskrig 1940–45. Samlingen er resultat av en privat hobby som begynte på 1970-tallet. Utstillingen omfatter rundt 140 uniformer og ellers alt fra medaljer og propagandaplakater til ubåtdeler, sementsekker, grammofonplater og strikkeplagg. På grunn av begrenset plass, er presentasjonen sterkt fortettet. Flere av gjenstandene har tekstplakater med personlige kommentarer.

Lofoten Krigsminnemuseum har også et bibliotek med bøker, trykksaker og fotografier fra krigen.

Grunnleggeren, den tidligere musikeren William Hakvaag (født 1948), bestyrer selv museet og guider publikum.

### Eksempler på utstilte gjenstander

Mange av utstillingsobjektene er knyttet direkte til navngitte krigsaktører og historiske begivenheter. I 2008 kjøpte Hakvaag en akvarell som kan være malt av Adolf Hitler; rammen rundt bildet skjulte dessuten fire små vannfargeskisser av nissene i Disneys tegnefilm *[[Snehvit og de syv dverger]]* som kom 1937–38, signert med initialene «A.H.»

I tillegg til Hitlers nissefigurer viser museet blant annet hakekorsflagg og våpenskjold fra krigsskipet «Blücher», riksørn og matrosluer fra «Georg Thiele», admiralvimpel fra «Scharnhorst», lampe fra «Tirpitz» og lanterner og kompass fra båtene til Shetlands-Larsen.

Av personlig utstyr kan nevnes løveflaggene til kong Haakon VII og kronprins Olav i Storbritannia, Heinrich Himmlers personlige visittkort og et gravert etui som har tilhørt Eva Braun, Hitlers kjæreste. Museet viser også Quislings dørskilt og krystallglass, rikskommissær Terbovens uniform, dokumentmappe og servise, en SS-gave gitt til Rinnan og skrivemaskinen som banden hans brukte.

Videre kan en se kepien til Birger Eriksen, kommandanten som senket «Blücher», høyluene til general Fleischer, flygeralpinisten Marius Eriksen og gestapistene Fehmer og Weiner, samt uniformene til Linge-mannen Erik Gjems-Onstad, den danske nazistlederen Schalburg, bergjegergeneralen Hubert Lanz og ubåtkapteinen Heinrich Lehmann-Willenbrock. Samlingen omfatter også uniformsfrakken til Nordahl Grieg, dikteren som falt i 1943, lærpisken til Gerhard Flesch, Rinnans sjef i Trøndelag, og paradesverdet til Kurt Stage, gestaposjefen i Harstad. 
 
Av samlerobjekter fra hverdagslivet i perioden, er ideologisk oppbyggelige barnebøker, spill og leketøy, tysk sjokolade og amerikansk tyggegummi, sigarettpakker, kondomer og juletrepynt dekorert med svastika og jernkors.

I 2022 fant museumslederen William Hakvaag et tysk propagandamagasin fra 1941 som viser planer om bygging av elektriske kabler fra Norge til Tyskland, til forveksling lik utenlandskablene som er bygget i vår tid.



File:WW2 in Norway. Uniform cap, armlets, badges, necktie, emblems, propaganda pamflets, NS-marsjen, stamps, Hirden pennant, Quisling door sign, glass, etc. of NS (Nasjonal Samling Nazi party). Lofoten krigsminnemuseum 19-05-08 B.jpg|Blant tidsdokumentene etter krigførende og sivile er kuriositeter som Vidkun Quislings dørskilt, et drikkeglass med NS-førerens initialer og skriftet hans om liv på andre planeter fra 1929.

File:German Wehrmacht WW2 army chaplain (Feldprediger) visor-side cap lilac lining, SA-dagger, Eismeer Front medal, cross, Lutheran songbook, Norw. church calendar, etc Lofoten Krigsminnemuseum, Norway 2019-05-08 DSC09837.jpg|Uniformslue med naziørn og kristenkors som har tilhørt en tysk feltprest. Også disse måtte sverge troskap til Hitler.

File:WW 2. German concentration camp prisoners' cloth badges, Yellow Star of David Jude (Jew), P (Pole), etc. Lofoten krigsminnemuseum 2019-05-08 DSC00408.jpg|Fangemerker og slagvåpen fra tyske konsentrasjonsleirer. «Jødestjernen» ble innført i 1941. Triangel med «P» betyr at fangen var «polakk».

File:WW2 Military decorations medals badges Civil pins Eva Braun purse Hitler hand lens Nazi Germany UK-GB Norway France Soviet Wehrmact Bible etc Lofoten krigsminnemuseum Norway 00147 Cropped adjusted-distorted perspective.jpg|Militære dekorasjoner og medaljer fra nasjonene som kjempet i Norge under krigen, vist sammen med Eva Brauns håndveske og Hitlers forstørrelsesglass.

File:WW2 Norway Cigarettes Homegrown Norwegian tobacco Norskavlet Hjemmeavla tobakk Ration cards Soap Peanuts etc Lofoten Krigsminnemuseum Memorial Museum Svolvær 2019-05-08 DSC00036.jpg|Sigarettpakker, norskprodusert tobakk, kaffeerstatning, rasjoneringskort og annet fra dagliglivet under krigen.



File:German, Norwegian, British WW2 uniforms-weapons-equipment, NSU SS bike, Gestapo, Polarfront 1940-45, civil, mil. items, rare objects, etc. Lofoten Krigminnemuseum, Norway (War Memorial Museum) Distorted panorama 2019-05-08 IMG 8486.jpg|Museet rommer en variert samling av mindre gjenstander fra andre verdenskrig, med vekt på kamper og forhold i Nord-Norge.
File:German WW2 Kriegsmarine, Luftwaffe uniforms-weapons-equipment, rare objects, civil items, etc. Lofoten Krigsminnemuseum, Norway (War Memorial Museum) Distorted panorama 2019-05-08 IMG 8482.jpg|Mange uniformer på museet er fra det nasjonalsosialistiske Tyskland 1933–45: fra den militære statsmakten (Waffen-SS og den tyske vernemaktens hær, krigsmarine og luftvåpen), fra den sivile forvaltningen og fra nazipartiet NSDAP og underorganisasjonene SS, SA, Hitlerjugend og andre.
File:Norwegian, German, British, Soviet WW2 uniforms-weapons-equipment, rare objects, etc. Lofoten Krigsminnemuseum, Norway (War Memorial Museum) Distorted panorama 2019-05-08 IMG 8483.jpg|Museet viser også utstyr fra norske, britiske, polske, franske og sovjetiske offiserer og soldater. Foran Haakon VIIs og kronprins Olavs kongeflagg og uniformsfrakken til Nordahl Grieg, dikteren som falt i 1943.


## Se også
* William Hakvaag, museets grunnlegger
* Okkupasjonshistoriske samlinger i Norge, andre hjemmefrontmuseer som formidler okkupasjonshistorien

## Referanser


## Eksterne lenker
* 
* Hjemmesida til Lofoten Krigsminnemuseum 
* Lofoten krigsminnemuseum på Facebook